อยากทราบว่า เปลี่ยนยาคุม ปกติทานยาคุมยี่ห้อไดแอน21เม็ดอยู่ แล้วตอนนี้อยู่ในช่วงเว้น7วัน แล้วจะเปลี่ยนไปทานยาคุมยี่ห้อ เมอซิลอน แบบ21เม็ด สามารถเริ่มยาคุมตัวใหม่ในวันที่8หลังจากเว้น7วันได้เลยไหมคะ ถ้าได้ แล้วจะทำให้ประสิทธิภาพในการคุมกำเนิดลดลงไหมคะ
สวัสดีค่ะ หากได้ทานยาคุมกำเนิดยี่ห้อเดิมจนครบ 21 เม็ดแล้ว ให้เว้นระยะให้ครบ 7 วัน แล้วในวันที่ 8 ก็ให้เริ่มทานยาคุมกำเนิดยี่ห้อใหม่ได้เลยค่ะ ยาคุมกำเนิดก็จะออกฤทธิ์ในการป้องกันการตั้งครรภ์ได้อย่างต่อเนื่อง แม้จะเป็นคนละยี่ห้อก็ตาม ส่วนประสิทธิภาพในการป้องกันการตั้งครรภ์นั้น แทบไม่แตกต่างกัน ประสิทธิภาพจะขึ้นอยู่กับวิธีการทานยามากกว่า ว่าทานได้อย่างถูกต้องหรือไม่ เช่น ทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงในแต่ละวัน ไม่มีอาเจียนหรือท้องเสีย ไม่ได้ทานยาอื่นบางชนิดร่วม เป็นต้น